open-index/open-wikipedia-markdown huggingface dataset:
Hilde Gjermundshaug Pedersen

**Hilde Gjermundshaug Pedersen** (født 8. november 1964 i Hamar) er en norsk tidligere langrennsløper som representerte Nybygda IL.

## Karriere
Pedersen gikk ankeretappen på det norske laget som tok gull på 3 x 5&nbsp;km stafett i junior-VM 1984 i Trondheim. Marit Elveos og Bente Meisingseth gikk de to første etappene.

Hun debuterte i verdenscupen 3. mars 1984. Etter noen års satsing på langrenn trappet hun ned, og konkurrerte i flere år bare i skiorientering, der hun tok 7 individuelle NM-gull i årene 1994&ndash;98, og ble vinner av verdenscupen i 1997. I langrenn gjorde hun comeback i verdenscupen i 1997.
 
Pedersen gikk på det norske stafettlaget som tok sølv i Lahtis-VM i 2001. I 2002 ble Pedersen tildelt Egebergs ærespris for sine prestasjoner i skiorientering og langrenn. I VM 2003 i Val di Fiemme vant Pedersen sine første individuelle VM-medaljer i langrenn. Det ble bronse både i sprinten og den klassiske 10-kilometeren. I tillegg gikk hun for det norske laget som tok bronsemedaljen på stafetten. I VM 2005 i Oberstdorf tok Pedersen sin tredje VM-medalje på stafetten, denne gang gull.

I estiske Otepää vant Pedersen 10&nbsp;km klassisk 7. januar 2006, og tok dermed sin aller første verdenscupseier da hun var 41 år, og hun ble dermed den eldste kvinnelige vinner av et verdenscuprenn. I Ski-NM 2006 på Kongsberg tok Pedersen, sammen med sine døtre Eli og Ida, et historisk NM-gull i stafett for Nybygda IL. I Vinter-OL 2006 i Torino, Italia tok hun en bronsemedalje på 10&nbsp;km klassisk.

Pedersen vant eliteklassen for kvinner i Birkebeinerrennet 15. mars 2008 på 2.52.04. Den gamle rekorden på 3.03.21 ble satt av Anita Moen i 1998. Hun vant Marcialonga i Italia både i 2007 og 2009.

Hun deltok i første sesong av *[[Mesternes Mester]]*.

## Verdenscupseire

## Medaljer i norske mesterskap

## Referanser


## Eksterne lenker
* 
*
Kine Beate Bjørnås

**Kine Beate Bjørnås** (født 1980) er en norsk tidligere langrennsløper som representerte Idrettslaget Varden.

Hun representerte Norge under VM 2005 i Oberstdorf, der hun deltok på tre distanser. Det beste resultatet oppnådde hun på 10&nbsp;km fristil, der hun ble nummer 25.

Kine Beate Bjørnås debuterte i verdenscupen 8. mars 2000 i Holmenkollen. Det fremste resultatet fra verdenscuprenn er stafettseieren i Gällivare 21. november 2004, der hun gikk startetappen for Norge. Hennes fremste individuelle plassering er en 7.-plass på jaktstarten i Sapporo i mars 2006.

## Referanser


## Eksterne lenker
* 
* Mange Gode råd fra Kine
* Bjørnås gikk lei og la opp
Ella Gjømle Berg

**Ella Gjømle Berg** (født 29. mai 1979) er en norsk tidligere langrennsløper fra Stathelle i Bamble som representerte Lyn Ski.

Hun deltok i VM 2005 i Oberstdorf, der hennes beste prestasjon var 9.-plassen i sprintrennet. 
Under OL 2006 i Torino ble hun nr. 4 på sprintstafett sammen med Marit Bjørgen og nr. 6 i individuell sprint. Ella Gjømle Berg deltok i VM i 2007 i Sapporo, der ble hun nr. 21 på sprinten. 

Gjømle står med en verdenscupseier, fra Oberstdorf i januar 2006 samt seier i sprint-stafett sammen med Hilde Gjermundshaug Pedersen fra Lahtis 2003, og tre seire i sprint-stafett med Marit Bjørgen i Bern og Asiago i 2005 samt Düsseldorf i 2006. På Beitostølen i 2005 var Gjømle med på vinnerlaget sammen med Bjørgen, Pedersen og Vibeke Skofterud i verdenscupstafetten.

## Verdenscupseire

## Referanser


## Eksterne lenker
* 
* Fanside
Guro Strøm Solli

**Guro Strøm Solli** (født 29. juli 1983) er en norsk, tidligere langrennsløper fra Drevja i Nordland. Hun representerte Drevja IL. Hovedvekten i satsingen lå innen sprintlangrenn, og her har hun vist store resultater nasjonalt som internasjonalt. Hun var bosatt i Trøndelag for best mulige treningsforhold og studietilbud.

Guro Strøm Sollis beste resultat fra verdenscupen er en andreplass i lagsprint fra Düsseldorf i oktober 2005, da hun gikk sammen med Ella Gjømle. I dette rennet ble det norsk dobbeltseier, laget som bestod av Hilde Gjermundshaug Pedersen og Marit Bjørgen tok førsteplassen. 

Hun ble U23 verdensmester i 2006, og har flere ganger gått til A-finalen i WC sprintrenn, og har to tredjeplasser som beste individuelle plasseringer (fra januar 2006 og februar 2007). Hun representerte Norge i sprintrennet under VM 2005 i Oberstdorf, der hun ble nr. 10.  

Hun er verdensmester på rulleski, og vant verdenscupen i rulleski sammenlagt i 2010 og 2011. 

## Referanser


## Eksterne lenker
*
Lars Bystøl

**Lars Bystøl** (født 4. desember 1978, Voss) er en norsk tidligere skihopper som representerte IL Eldar. Han vant sitt første verdenscuprenn 4. januar 2006 i Innsbruck under den tysk-østerrikske hoppuka, som første nordmann etter Per Bergerud hele 24 år tidligere.

## Karriere

Bystøl har deltatt i to verdensmesterskap, og begge gangene kom han hjem med medalje. Både i VM 2003 i Val di Fiemme og i VM 2005 i Oberstdorf var han med på å ta bronse i laghopping, stor bakke.

I 2006 var han med på det norske laget som vant lagkonkurransen i VM i skiflyging. Senere samme år ble han olympisk mester i normalbakke, og tok også bronse i stor bakke. Han var dessuten med på det norske laget som tok bronse i laghopp, og ble dermed den eneste deltakeren med medalje i samtlige hopp-konkurranser i OL 2006.

Lars Bystøl la opp før 2009/10 sesongen. Han er tidligere elev ved NTG Lillehammer (1994-1998).

### Verdenscupseire

### Sammenlagtplasseringer i verdenscupen

## Referanser


## Eksterne lenker
* 
* 
*
Bjørn Einar Romøren

**Bjørn Einar Romøren** (født 1981) er en norsk tidligere skihopper som representerte Hosle IL. 20. mars 2005 satte han ny verdensrekord i skiflyging med 239 meter i Planica i Slovenia.

## Karrière
Romøren har tre ganger vært med på å ta bronsemedaljer i laghopp, under VM 2003 i Val di Fiemme, VM 2005 i Oberstdorf og Vinter-OL 2006 i Torino. To ganger har han vært med på å vinne lagkonkurransen i VM i skiflyging – i 2004 og 2006.

Romøren fikk som en del av Kollenhopp være første prøvehopper i den nye Holmenkollbakken 2. mars 2010 klokken 20.15, med et hopp på 111 meter, ettersom klubben, etter rennledelsens ønske, gjennomførte prøvehopping dagen før den offisielle åpningen. Anette Sagen var i uoffisielle avstemninger stemt frem til å være den første som skulle få hoppe i Holmenkollbakken, og dette ble senere bestemt av byrådet i Oslo. Lederen i Kollenhopp hadde tidligere uttalt at Romøren burde få være den første hopperen. Prøvehoppingen møtte derfor sterke reaksjoner, og Romøren og ledelsen i Kollenhopp ble kraftig kritisert.

Under Ski-VM 2011 i Oslo vant Norge sølv i normalbakke, med Romøren på laget. De andre på det norske laget var Anders Jacobsen, Anders Bardal og Tom Hilde. VM-gullet gikk til Østerrike.

### Verdenscupseire

### Sammenlagtplasseringer i verdenscupen

## Annet
Han deltok i 2022 i NRKs reality-serie *[[Mesternes Mester]]* hvor han kom på andreplass etter Nils Jakob Hoff. For deltakelsen ble han nominert til publikumsprisen under Gullruten 2022, og var en av fire finalister etter den innledende avstemningen.

## Privat
Romøren er bror av Jan-Erik «Nag» Romøren fra black metal-bandet Tsjuder. Han er også uttalt Stabæk-supporter.

16. juli 2019 ble det kjent at Romøren var diagnostisert med benvevskrefttypen Ewings sarkom, Han fikk diagnosen i mai 2019, og ble erklært kreftfri ett år senere.

Hans mor, Bente-Lill Romøren (1949–2025), var medlem av hoppkomitéen i Norges Skiforbund i 17 år fram til 2020, de seks siste åra som leder av komitéen. I flere av disse årene var hun eneste kvinnelige medlem.

## Referanser


## Eksterne lenker
* 
* 
*
Daniel Forfang

**Daniel Forfang** (født 28. desember 1979 i Lyngen) er en norsk tidligere skihopper som representerte Tromsø Skiklubb.

Forfang la opp som aktiv hopper i en alder av 26 år på grunn av slankepresset innen hoppmiljøet. Han kritiserte landslagsapparatet for manglende oppfølging av hans problemer rundt slankepresset. Etter innføringen av KMI-regelen for skihoppere i 2004, sa sportssjef for hopplandslaget Jan-Erik Aalbu og daværende landslagettrener Mika Kojonkoski at regelen var perfekt for en kraftig bygd utøver som Forfang. Han selv sa imidlertid etter oppsigelse i 2006 at han bare veide 61,7 kilo og måtte følge en streng diett.

Han er eldre bror av landslagshopper Johann Forfang.

## Resultater verdenscup

## Referanser


## Eksterne lenker
*
Kenneth Braaten

**Kenneth Braaten** (født 24. september 1974 i Mo i Rana) er en norsk kombinertløper som representerer Bossmo Ytteren.

Han var med på det norske laget som vant gull i lagkonkurransen under OL 1998 i Nagano. Tidligere samme år vant han sin første, og karrierens eneste, seier i verdenscupen, i et sprintrenn i Ramsau.
Han var også med på å vinne gull i lagkonkurransen under VM 2001 i Lahtis.

Braatens siste internasjonale mesterskap var VM 2005 i Oberstdorf. Etter skuffende resultater i dette mesterskapet valgte Braaten å legge opp.

## Verdenscupseire

## Referanser


## Eksterne lenker
* 
*
Kristian Hammer

**Kristian Hammer** (født 20. mars 1976 i Narvik, oppvokst på Setermoen i Bardu) er en norsk kombinerttrener og tidligere kombinertløper. Han representerte Eidsvold Værks Skiklub. Han var landslagssjef for det norske kombinertlandslaget fra 2016 til 2019.

Ved to anledninger har Kristian Hammer blitt verdensmester for lag, i VM 2001 i Lahtis, og i VM 2005 i Oberstdorf. I sistnevnte mesterskap tok han også en individuell bronsemedalje i sprintøvelsen. 

Han har fire seire fra verdenscupkonkurranser, den siste fra Sapporo i 2001. 

## Verdenscupseire

## Referanser


## Eksterne lenker
* 
*
Håvard Klemetsen

**Håvard Klemetsen** (født 1979) er en norsk kombinertløper som representerer Kautokeino IL. Han er bosatt i Tromsø og tilhører Granåsen Skiteam.

## Karriere
Klemetsen debuterte i verdenscupen i 2003. Under VM 2005 i Oberstdorf var han med på å vinne gull i lagkonkurransen, og kom på 20.-plass i den individuelle kombinertøvelsen. Under VM 2007 i Sapporo vant han bronse i lagkonkurransen sammen med Espen Rian, Petter Tande og Magnus Moan.

Han deltok ved Ski-VM 2011 i Oslo, i normalbakke/10 kilometer individuelt. Han lå på andreplass etter hoppingen, og gikk ut 19 sekunder bak Eric Frenzel, men endte på 10.-plass etter langrennet.  Han tok sin første verdenscupseier 3. desember 2011 i Lillehammer (HS100 / 10&nbsp;km).

Klemetsen gikk sammen med Jørgen Graabak, Magnus Moan og Magnus Krog på det norske laget som tok sølv i lagkonkurransen i normalbakken i VM 2013 i Val di Fiemme. Alle fire tilhører Granåsen Skiteam.

Under Vinter-OL 2014 hoppet og gikk Klemetsen på det norske laget som tok gull i lagkonkurransen. Klemetsen gikk der sammen med Magnus Moan, Magnus Krog og Jørgen Graabak.

Håvard Klemetsen vant 2×7,5&nbsp;km i kombinert langrenn lag finale menn sammen med Jørgen Graabak i Lahtis 1. mars 2014.

Under Ski-VM 2015 i Falun tok Klemetsen sølv i lagkonkurransen i normalbakken sammen med Magnus Moan, Mikko Kokslien og Jørgen Graabak, og bronse sammen med Moan på lagsprinten.

Han la opp etter sesongen 2016/17.

## Verdenscupseire

### Individuelt

### Lag

## Referanser


## Eksterne lenker
* 
*
Ola Morten Græsli

**Ola Morten Græsli** (født 1980) er en norsk tidligere kombinertløper som representerte Tydal Idrettslag.

Han representerte Norge under VM 2003 i Val di Fiemme, der han ble nr. 7 på sprintøvelsen og nr. 15 på normaløvelsen. Han deltok også på det norske laget som endte på fjerdeplass i lagkonkurransen. To år senere var han ubenyttet reserve under VM i Oberstdorf.

I verdenscupen oppnådde Græsli som best en andreplass, på sprinten i Ramsau i Østerrike 18. desember 2005. I mål skilte det bare ett sekund mellom de fire beste. Magnus Moan gikk til topps, og Græsli slo franskmannen Jason Lamy-Chappuis og tyskeren Georg Hettich i spurten med henholdsvis ett og to tidels sekund. 

Græsli hadde to øvrige pallplasseringer i verdenscupen, begge fra Holmenkollen i mars 2003. 

Han er utdannet sykepleier og agronom. Han er gårdbruker på Vestre Græsli (Jensgarden) i Tydal.

## Referanser


## Eksterne lenker
*
Brompton gravlund

**Brompton gravlund** er en gravplass i Kensington i London. Den forvaltes av Royal Parks Agency som den eneste kongelige gravlunden.

Gravlunden ble åpnet i 1836 som ledd i en plan om å anlegge syv store gravplasser i en ring rundt Londons yttergrenser. Gravstedene i indre London &ndash; de fleste av dem kirkegårder &ndash; hadde lenge vært ute av stand til å dekke behovet for begravelser og ble ansett som helsefarlige og en uverdig måte å behandle de døde. 

Brompton gravlund ble utført av Benjamin Baud og har en formmessig plan med verneverdige bygninger, historiske monumenter og et kapell, formgitt etter Peterskirken i Roma, beliggende i sentrum.

## Eksterne lenker
*
Kateřina Neumannová

(født 1973) er en tidligere tsjekkisk langrennsløper. Hun tilhørte verdenseliten fra midten av 1990-årene, og har 11 individuelle OL- og VM-medaljer. Hun var president i organisasjonskomiteen under ski-VM 2009 i Liberec.

I verdenscupen har hun 4 plasseringer blant de tre beste sammenlagt:
tredjeplass i 1996/97, andreplass i 2001/02 (bak Bente Skari), andreplass i 2004/05 (bak Marit Bjørgen) og tredjeplass i 2006/07. Hun deltok i terrengsykling for Tsjekkia under Sommer-OL 1996.

## Meritter
* VM 1997: bronse på 15&nbsp;km fristil
* OL 1998: sølv på 5&nbsp;km klassisk, bronse på 10&nbsp;km fristil
* VM 1999: bronse på 5&nbsp;km klassisk
* OL 2002: sølv på 15&nbsp;km fristil, sølv på jaktstarten
* VM 2005: gull på 10&nbsp;km fristil
* OL 2006: gull på 30&nbsp;km fristil, sølv på 7,5+7,5&nbsp;km skiathlom
* VM 2007: gull på 10&nbsp;km fristil, sølv på 7,5+7,5&nbsp;km skiathlom

## Referanser


## Eksterne lenker
*
Julija Tsjepalova

**Julija Anatoljevna Tsjepalova** (russisk Юлия Анатольевна Чепалова; født 23. desember 1976 i Komsomolsk-na-Amure i Russland) er en russisk tidligere langrennsløper med til sammen tre OL-gull og tre andre OL-medaljer.

Hun var sammenlagtvinner i verdenscupen i sesongen 2000/2001, olympisk mester på 30 kilometer i 1998, bronsemedaljevinner i sprint og gullmedaljevinner i stafett fra verdensmesterskapet i 2001, og hun vant gull i sprint, sølv i 10 kilometer klassisk og bronse i 15 kilometer fristil i OL i 2002.

10. januar 2003 fødte hun en datter. I VM i 2005 vant hun sølv på 10 kilometer fristil, gull på 15 kilometer jaktstart, sølv i stafetten, og sølv i lagsprint, sammen med Aljona Sidko.

I august 2009 ble det kjent at Tsjepalova hadde avgitt en positiv dopingprøve 3. januar i Val di Fiemme. Hun la opp på grunn av dette. Den 23. desember 2009 besluttet FIS å utestenge henne i to år, fram til 20. august 2011.

## Se også
* Liste over mestvinnende vinterolympiere

## Referanser


## Eksterne lenker
*
Pietro Piller Cottrer

**Pietro Piller Cottrer** (født 20. desember 1974 i Sappada) er en italiensk langrennsløper.

Cottrer debuterte i verdenscupen på hjemmebane i Sappada i desember 1994. Hans første store internasjonale seier kom i 1997 da han vant den tradisjonsrike 5-mila i Holmenkollen. Samme år gikk han på det italienske stafettlaget som tok bronse under VM i Trondheim. Han gikk også på det italienske laget som tok sølv under OL i Salt Lake City 2002 og gull på hjemmebane i Torino 2006. Her tok han også bronse på 30&nbsp;km jaktstart.

Under VM i Oberstdorf 2005 vant han 15&nbsp;km fri teknikk. I 2011 deltok han i sitt 8. ski-VM denne gangen i Oslo, hvor han gikk 30 km jaktstart og fikk en 13.-plass, 50 km fellesstart (19.-plass) samt 4 &times; 10 km stafett (femteplass).

Han kom på tredjeplass i verdenscupen i langrenn sesongen 2007/08. Han har fem verdenscupseire (per 6. mars 2011).

Han regnes som spesialist i fri teknikk, og han er ellers kjent for å gå i sin karakteristiske gule lue.

## Meritter
**OL**
* Gull 4 x 10&nbsp;km stafett Torino 2006
* Sølv 4 x 10&nbsp;km stafett Salt Lake City 2002
* Bronse 30&nbsp;km jaktstart Torino 2006

**VM**
* Gull 15&nbsp;km fri teknikk Oberstdorf 2005
* Bronse 4 x 10&nbsp;km stafett Trondheim 1997
* Bronse 30&nbsp;km jaktstart Sapporo 2007

## Sammenlagtplasseringer i verdenscupen


 distansecupen var delt mellom langdistanse og mellomdistanse


## Referanser


## Eksterne lenker
* 
*  Offisiell hjemmeside også tilgjengelig på italiensk.
Fulvio Valbusa

**Fulvio Valbusa** (født 15. februar 1969 i Verona) er en italiensk langrennsløper. Han er en eldre bror av langrennsløperen Sabina Valbusa.

Under VM 1995 i Thunder Bay og VM 1997 i Trondheim var Valbusa med på ta stafettbronse for Italia. Under VM 1999 i Ramsau tok han bronse på 15&nbsp;km jaktstart og med stafettlaget, og under VM 2005 i Oberstdorf tok han sølv på 15&nbsp;km fristil.

Under OL 1998 i Nagano ble det sølv på stafetten. Han har vunnet to enkeltrenn i verdenscupen, og den beste sammenlagtplasseringen er en tredjeplass fra sesongen 1996/97.

Karrierens høydepunkt er gullmedaljen på stafetten under OL 2006 i Torino.

## Referanser


## Eksterne lenker
*
Magnus Moan

**Magnus Hovdal Moan** (født 1983) er en norsk tidligere kombinertløper som representerte Byåsen IL. Han har ti medaljer fra olympiske leker og verdensmesterskap.

## Karriere
Han deltok med suksess i VM 2005 i Oberstdorf. Han gikk for det norske laget som vant lagkonkurransen, han fikk sølv i sprintkonkurransen, og kom på fjerdeplass i det klassiske rennet (hopprenn + 15 kilometer).

I OL 2006 i Torino tok han sølv på sprinten og bronse på normaldistansen etter å ha slått Petter Tande i et spennende spurtoppgjør som ble avgjort på målfoto. Han tok sølv i VM 2007 i Sapporo i kombinert og bronse i lagkonkurransen sammen med Håvard Klemetsen, Espen Rian og Petter Tande. Han tok igjen bronse i lagkonkurransen i Ski-VM 2009 i tsjekkiske Liberec.

I VM på ski 2011 i Holmenkollen gikk Moan sisteetappen på stafetten i begge lagkonkurransene. Det endte med bronsemedalje i både lagkonkurransen i stor bakke og lagkonkurransen i normalbakken. Det gikk ikke like godt i de individuelle rennene på hjemmebane. Moan endte på 14.-plass i normalbakken/10 kilometer og selv om han lå på 17.-plass etter hopprennet i stor bakke, valgte han å ikke stille til start i langrennet.

I Vinter-OL 2014 i Sotsji tok Moan sølv på 10&nbsp;km/storbakke, bak landsmannen Jørgen Graabak, og tok gull i lagkonkurransen sammen med Graabak, Håvard Klemetsen og Magnus Krog

Moan ble i 2014 tildelt Holmenkollmedaljen. Moan avsluttet karrieren med 42.-plass i Holmenkollen 9. mars 2019.

## Verdenscupseire

## Sammenlagtplasseringer i verdenscupen

## Referanser


## Eksterne lenker
* 
* 
* 
*
Petter Tande

**Petter Laukslett Tande** (født 1985) er en norsk tidligere kombinertløper som representerte Byåsen IL. Han var med på laget som vant gullmedaljene i lagkonkurransen under VM 2005 i Oberstdorf. Under VM 2007 i Sapporo vant han bronse i lagkonkurransen sammen med Espen Rian,Magnus Moan og Håvard Klemetsen. Etter at skikarrieren ble avsluttet i 2011 ble Tande fisker.

Petter Tande debuterte i verdenscupen i 2002, og fikk sin første pallplass i Oberhof året etter. Han gikk helt til topps i et verdenscuprenn for første gang 17. desember 2005, da han vant i Ramsau i Østerrike.

Per november 2008 har Tande vunnet seks enkeltrenn i verdenscupen. Fire av disse seirene kom i sesongen 2007/08, da Tande kom på andreplass sammenlagt, bare slått av tyske Ronny Ackermann.

Tande ble rangert som nummer 292 på listen over de tusen beste idrettsutøverne i Trøndelag i avisa *Nidaros* sin kåring i 2022.

## Verdenscupseire

## Referanser




## Eksterne lenker
*
Eldar Rønning

**Eldar Rønning** (født 11. juni 1982) er en norsk tidligere langrennsløper som representerte Skogn IL. Han har fire strake VM-gull på 4 x 10&nbsp;km stafett.

Rønning mottok Holmenkollmedaljen 14. mars 2015 for «å være en god og merittert representant for langrennssporten».

Etter å ha vært mye plaget med sykdom, valgte han i mai 2016 å avslutte langrennskarrieren.

## Karriere

### Gjennombrudd (2005)

Han fikk sitt internasjonale gjennombrudd i 2005, da han kom på pallen i tre verdenscuprenn i sprint, og kom på andreplass sammenlagt i sprintcupen, bare slått av landsmannen Tor-Arne Hetland. Den sesongen fikk han også sin første verdenscupseier, på sprinten i Reit im Winkl. Han representerte Norge i sprinten under VM i Oberstdorf, og endte der på 11.-plass.

I sesongen 2005/2006 hevdet han seg også på lengre distanser med tre topp 6-plasseringer i distanserenn.

### Sesongene 2006–2010
Han innledet sesongen 2006/2007 med seier i verdenscupens åpningsrenn, sprintrennet i Düsseldorf. Samme sted fikk han også en andreplass i stafetten sammen med årets komet, Øystein Pettersen. I november vant han sitt første distanserenn, 15&nbsp;km klassisk i finske Kuusamo. I VM 2007 i Sapporo fikk han bronse på sprint, klassisk stil, og gull på 4 x 10&nbsp;km stafett. Han kom på tredjeplass i verdenscupen denne sesongen.

Rønning tok også en verdenscupseier i sesongen 2007/08, og det var på sprinten i Otepää. Han kom på 7.-plass i verdenscupen i sprint og 13.-plass i verdenscupen sammenlagt.

Før sesongen 2008/09 sluttet han på sprintlandslaget og ble kaptein for det norske allroundlaget. Han og flere andre norske landslagsløpere slet med sykdom like før sesongentart, men han kom fort i form igjen og vant 15&nbsp;km klassisk under sesongåpningen på Beitostølen.

I Ski-VM 2009 i tsjekkiske Liberec var han med på det norske stafettlaget, sammen med Odd-Bjørn Hjelmeset, Tore Ruud Hofstad og Petter Northug som tok gull foran Tyskland. Rønning gikk åpningsetappen av stafetten.

I OL 2010 ble han nummer 36 på 30 km duatlon, og han fikk ikke gå stafetten.

### Sesongen 2010/2011
Sesongen 2010/2011 gikk han inn til sin første verdenscupseier på tre år da han vant 15&nbsp;km klassisk i Otepää. 
Under Norgesmesterskapet 2011 tok Rønning sin første nasjonale tittel individuelt da han vant 15&nbsp;km klassisk. Han vant foran Martin Johnsrud Sundby og Thomas Alsgaard. I Ski-VM 2011 i Holmenkollen gikk Rønning inn til sølvmedalje på 15&nbsp;km klassisk. Han var 13,3 sekunder etter den finske gullvinneren Matti Heikkinen.
Han tok også gull på stafetten etter å ha gått en fantastisk 2. etappe, der han tok inn 22 sekunder på Johan Olsson fra Sverige.

## Resultater i verdenscupen i langrenn

### Individuelle seire

### Lagseire

### Sammenlagtplasseringer

## Referanser


## Eksterne lenker
* 
* 
*
Earlsfield

**Earlsfield** er et område i Wandsworth i London, England. Det er en typisk forstad til London, som for det meste består av boliger, butikker og noe lett industri. Den er nokså ukjent i forhold til stedene omkring, som Tooting, Clapham, Balham og Battersea. Livet er derfor nokså fredelig i Earlsfield, samtidig som stedet ligger nær storbyen. Stedet er dominert av viktorianske rekkehus med en hovedgate med butikker, barer og restauranter mellom gatene Garratt Lane, Allfarthing Lane, og Burntwood Lane.

I henhold til folketellingen av 2001 hadde Earlsfield en befolkning på 12 903 innbyggere, noe som hadde økt til 15 448 innbyggere ved den tilsvarende folketellingen for 2011.

## Toponymi
Stedets historie går ikke så langt tilbake, da Earlsfield oppsto rundt jernbanestasjonen som ble åpner der i april 1884. Navnet betyr bokstavelig «land eid av en jarl». Dette landområdet var eid av jarl Spencer, en av forfedrene til Diana, prinsesse av Wales, som het Diana Frances Spencer før hun ble gift inn i det britiske kongehuset. En annen forklaring på det samme er at stedsnavnet refererer direkte til et herregård ved navn Earlsfield rett sør for Allfarthing. Huset ble revet allerede på 1860-tallet. Herregård fikk navn etter familienavnet til hustruens av godseieren, og da det meste av området var en åpne marker, ble dette til Earlsfield. Godseierens navn skal ha vært Davis og var grunnleggeren av det første utbyggingen av bolig hus i området. 

## Referanser
Feltham

**Feltham** er et forstad i distriktet Hounslow i det vestlige London, England. Det ligger 20,9 km vest for sentrale London og 3,2 km sør for London Heathrow lufthavn. Det er lokalisert 21,7 km vest-sørvest for Charing Cross. I området er ungdomsfengselet Feltham Young Offenders' Institution lokalisert, et fengsel for unge mannlige forbrytere som ble opprettet i 1910.

Landområdet er relativt flatt, men drenert. De nærmeste bosetningene er Hounslow, Ashford, East Bedfont (inkludert Hatton), Sunbury-on-Thames, Cranford og Hanworth. Nærmeste jernbanestasjon er Feltham stasjon.

Mellom 1926 og 1963 hadde bilprodusenten Aston Martin sitt hovedkvarter her. Freddie Mercury (1946–1991) fra rockebandet Queen bodde i Gladstone Avenue Feltham fra 1964 og til tidlig på 1970-tallet; hans foreldre bodde også her fram til noen få år etter sønnens død. Huset til Mercury har fått en blå plakett. Også Brian May fra Queen bodde en tid i Feltham. Det samme gjorde Jimmy Page, gitarist i rockebandet Led Zeppelin. Vic Briggs, gitarist i rockegruppen The Animals, ble født i Feltham, men vokste opp i Twickenham.

## Referanser
Røra

**Røra** er et sogn og ei bygd i Inderøy kommune i Trøndelag. Røra var en selvstendig kommune fra 1907 til den igjen ble  slått sammen med Inderøy i 1962. Røra er også det ene av to tettsteder i sognet Røra.

Røra utgjør sørøstlige del av Inderøy, og grenser i sør mot Verdal og i nord mot Sparbu i Steinkjer kommune. E6 sørfra passerer Koatunnelen med kommunegrensen. Nordlandsbanen stopper på Røra stasjon. Tettstedene *Røra* og Hylla har henholdsvis  og  innbyggere per 1. januar .

Røra ble eget herred i 1907 da det daværende Inderøy herred ble delt i tre – Inderøy, Røra og Sandvollan. Og de tre herredene ble forent igjen i 1962. Strandstedet Hylla som hadde dampskipsanløp var det gamle senteret i bygda, men etter at jernbanen kom i 1905 vokste det opp en liten stasjonsby omkring stasjonen som overtok sentrumsfunksjonene. I 1950 hadde Røra herred 947 innbyggere og et areal på 29&nbsp;km².

Tradisjonelt har landbruket vært den viktigste næringsveien i distriktet, men i Røra ligger også to viktige industrivirksomheter som har hatt stor betydning. «Hylla kalkverk» ligger rett vest for tettstedet Hylla og var lenge den viktigste arbeidsplassen i herredet. Senere ble «Trønderfrukt» startet for å foredle frukt og grønnsaker fra distriktet. Bedriften kalles i dag «Røra fabrikker» og eies av Coop Norge.

Salberg kirke ligger her.

## Se også
* Liste over ordførere i Røra
## Referanser
Ronny Ackermann

**Ronny Ackermann** (født 16. mai 1977 i Bad Salzungen) er en tysk kombinertløper.

Ackermann vant VM normaldistanse (Gundersen) i 2003, 2005 og 2007. Han er den eneste som har vunnet tre VM-titler på rad. På hjemmebane i Oberstdorf 2005 vant han også sprintdistansen.

Ackermann har 27 enkeltseire i verdenscupen (pr 9. mars 2008). Han vant verdenscupen sammenlagt i 2001/02, 2002/03 og 2007/08.

I 2003 ble han tildelt Holmenkollmedaljen sammen med Felix Gottwald.

## Referanser


## Eksterne lenker
*
Sandvollan

**Sandvollan** er ei bygd, et sogn og en skolekrets i Inderøy kommune i Trøndelag. 

Sandvollan var tidligere en selvstendig kommune fra 1907 til den igjen ble  slått sammen med Inderøy i 1962. 

Sandvollan utgjør den nordøstlige delen av Inderøy, og ligger mellom Borgenfjorden i sørøst, Beitstadfjorden i nordvest og med Sparbu i øst. På tettstedet Gangstadhaugen ved fylkesvei 761 ligger dagligvarebutikk. Fylkesvei 6936 tar av nordvestover fra Gangstadkorsen; etter 2 km tettstedet Småland og rehabiliteringssenteret Kastvollen. Steinkjer sentrum ligger ca 10 km mot nordøst for Gangstadhaugen.

## Samfunn

Hustad kirke fra ca 1150 eies av Fortidsminneforeningen; den ble i 1887 erstattet av Heggstad kirke som sognekirke. Heggstad kirke ble bygd for å erstatte middelalderkirken, Hustad kirke, som var blitt for liten for befolkningen i sognet. 

Barneskolen i bygda ligger nær gamleskolen, forsamlingshuset, Heggstad kirke og det tidligere Hustad meieri, etablert i 1877.

Området har to boligfelt, Gangstadhaugen og Småland. I tillegg spredt bebyggelse i områdene Hellhaugan i sør, Bragstad/Stuberg/Gjørv i øst, Hustadlandet i nord og Grønnesby i vest.

## Historie
En gravrøys bronsealderen er registert på Gjørv med et mannsskjelett, en bronsenål og en rund belteplate av bronse. Kvinnegraven på Hol er datert til 400-tallet, det vil si yngre jernalder og folkevandringstid. Funnet består av ubrente bein av en kvinne og kostbare gjenstander som smykker, perler, 13 hekter og flere rikt dekorerte, sølvforgylte spenner. Gjenstandene er sannsynligvis importert fra sør i Europa. Langs fjorden finnes mange spor etter menneskers virksomhet. Noen går helt tilbake til førreformatorisk tid, slik som nausttuftene på Grønnesby, Hustad Østre og Ålbergsjøen. Kulturstien på Grønnesby starter på Stornesøra friområde. Herfra er det merket løype til tufter etter et usedvanlig stort naust fra jernalderen.

Gjørv Gård er i 1307 nevnt i Diplomatorium Norvegicum som Gyrfi. Oldtidsfunn på gården forteller at her har det vært bosetning mye lenger bakover i tid.

Sandvollan ble eget herred i 1907 da det daværende Inderøy herred ble delt i tre – Inderøy, Røra og *Hustad*; *Hustad* skiftet i 1912 navn til Sandvollan. De tre herredene ble forent igjen i 1962. I 1950 hadde Sandvollan herred 816 innbyggere og et areal på 28&nbsp;km².

Den 21. april 1940 tok tyske krigsskip seg inn Beitstadfjorden. Disse kom i kamp ved Krogs gård på Sandvollan 21. og 22. april. Kampene på gården Krogs var første gang tyske og engelske landstyrker var i kamp med hverandre under andre verdenskrig.

## Se også
* Liste over ordførere i Sandvollan
## Referanser
Grosvenor Square

**Grosvenor Square** (uttale: *ˈgrovnə*) er en plass i London, beliggende i det eksklusive nabolaget Mayfair i nærheten av Buckingham Palace. Området har lange forbindelser til USA og inneholder blant annet den amerikanske ambassaden og minnesmerket over Franklin D. Roosevelt. Ambassadebygningen med adresse Grosvenor Square nr. 1 er en stor og arkitektonisk markant bygning tegnet av Eero Saarinen, som også har tegnet den amerikanske ambassaden i Oslo.

Grosvenor Square er det tradisjonelle hjem for USAs offisielle representasjon i London siden John Adams etablerte den første delegasjonen til Storbritannia i 1785. Under andre verdenskrig opprettet general Dwight D. Eisenhower et hovedkvarter i Grosvenor Square nr. 20, som på folkemunne fikk navnet *Eisenhower Platz*. Den amerikanske marinen benytter fortsatt denne bygningen som sitt hovedkvarter for Europa og Vest-Afrika.

Hertugen av Westminster, Gerald Cavendish Grosvenor, eier det meste av landområdet rundt Grosvenor Square og leier ut hovedkvarterbygningen til den amerikanske marinen for ett hundre pund i året. Den amerikanske ambassadørboligen Winfield House ligger kort vei unna i Regent's Park og med et hageanlegg på mer enn 48 mål (den største hagen i indre London etter Buckingham Palace), regnes den som en av de fineste ikke-kongelige boliger i hovedstaden.

## Litteratur
* 

## Eksterne lenker
* 
* Grosvenor Square - British History Online
Rok Benkovič

**Rok Benkovič** (født 20. mars 1986) er en slovensk skihopper.

Benkovič startet med skihopping allerede som 11-åring i 1997. Han tok sølv i junior-VM i Sollefteå i Sverige i 2003. Hans største prestasjon er gullet i normalbakken under VM 2005 i Oberstdorf. Under samme mesterskap tok han bronse i lagkonkurransen for Slovenia sammen med Primož Peterka, Jure Bogataj og Jernej Damjan.

### Sammenlagtplasseringer i verdenscupen

## Referanser


## Eksterne lenker
*
Jakub Janda

**Jakub Janda** (født 1978) er en tidligere tsjekkisk skihopper og nåværende politiker.

## Karriere

Jakub Janda huskes for sin svært offensive svevestil, der han gjerne hadde hodet helt nede mellom skiene, noe som også gjorde ham populær hos stildommerne. Han vant sitt første renn i verdenscupen i Titisee-Neustadt i 23. januar 2005.

I den påfølgende sesongen vant han fem av de første ni verdenscuprennene i 2005&ndash;06-sesongen, inkludert nyttårshopprennet i Garmisch-Partenkirchen. Han vant den tysk-østerrikske hoppuka 2005/2006, men måtte dele sammenlagtseieren med finske Janne Ahonen. Janda vant verdenscupen sammenlagt i 2005/06, og ble med det den første tsjekker som vant verdenscupen sammenlagt.

Hans beste plassering i et mesterskap er i Ski-VM 2005 i Oberstdorf hvor han endte på 2.-plass i normalbakken, og 3.-plass i stor bakke. 

I VM i skiflyging er hans beste plassering fra 2006 med en 7.-plass. 

Han la opp etter verdenscupåpningen for 2017/18 i Wisła. Han var da nylig blitt valgt inn i den tsjekkiske nasjonalforsamlingen og ønsket derfra å satse på en karriere som politiker.

## Verdenscupseire individuelt

## Sammenlagtplasseringer i verdenscupen

## Referanser


## Eksterne lenker
*
Vincent Vittoz

**Vincent Vittoz** (født 17. juli 1975 i Annecy) er en fransk tidligere langrennsløper.

Vincent Vittoz vant sju enkeltrenn i verdenscupen. Sesongen 2004/2005 kom han på andreplass sammenlagt i verdenscupen. I 2005/2006 kom han på 3.-plass sammenlagt. Under VM 2005 i Oberstdorf vant han gull på 2 x 15&nbsp;km jaktstart.

Franske Vittoz ble sett på som klart best i fristil, men hadde likevel flere topplasseringer i den klassiske stilarten. Han var spesielt god i motbakker, med en lav padleteknikk, og han hadde et godt rykk og gode spurtegenskaper i fellesstartrenn. Vittoz' beste distanser var lengre fristilsdistanser (10&nbsp;km og lengre) og duatlon.

Like før VM i Oberstdorf avla han en positiv dopingprøve (A-prøve). Stoffet han testet positivt på var furosemid, et stoff som blir brukt til å skjule bruk av blant annet EPO eller NESP. Men etter at B-prøven viste seg å være negativ, ble franskmannen frikjent. Til tross for psykisk utbrenthet etter oppstyret tok Vittoz VM-gull på 30&nbsp;km dobbel jaktstart.

## Referanser


## Eksterne lenker
*
Horse Guards

**Horse Guards** (engelsk, «hestegarden») er en kasernebygning ved Whitehall i London som tidligere også var hovedkvarter for armeens øverstkommanderende. Også etter avskaffelsen av dette embedet, er av og til navnet Horse Guards blitt brukt som betegnelse på armeens høyeste militære forvaltningsmyndigheter, til forskjell fra den sivile krigsministeren (forsvarsministeren).

## Kilder
*    (andre opplaget, 1909)
Björn Kircheisen

**Björn Kircheisen** (født 6. august 1983) er en tysk kombinertløper.

## Meritter
* OL 2002 &ndash; sølv i lagkonkurransen
* VM 2003 &ndash; sølv i lagkonkurransen 
* VM 2005 &ndash; sølv i normalkonkurransen
* OL 2006 &ndash; sølv i lagkonkurransen
* VM 2007 &ndash; sølv i lagkonkurransen
* VM 2007 &ndash; bronse i sprintkonkurransen
* VM 2009 &ndash; sølv i lagkonkurransen
* VM 2011 &ndash; sølv i lagkonkurranse, normalbakke
* VM 2011 &ndash; sølv i lagkonkurranse, stor bakke
* VM 2013 &ndash; bronse i normalkonkurransen
* VM 2017 &ndash; bronse i normalkonkurransen
* VM 2017 &ndash; gull i lagkonkurransen

## Verdenscupen i kombinert

### Individuelle seire

### Lagseire

#### Sammenlagtplasseringer

## Referanser


## Eksterne lenker
* 
*
Felix Gottwald

**Felix Gottwald** (født 13. januar 1976) er en østerriksk kombinertløper.

Han ble olympisk mester i sprint og lagkonkurranse under Torino 2006. På den klassiske distansen fikk han sølv.

Gottwald har 23 enkeltseire i verdenscupen. Han vant verdenscupen sammenlagt i 2000/01.

Han vant kombinertkonkurransen i Holmenkollen både i 2001 og 2003. I 2003 ble han tildelt Holmenkollmedaljen sammen med Ronny Ackermann. Under Ski-VM 2011 i Oslo tok han bronse på normalbakke individuelt, og var med på Østerrikes lag som vant kombinert lagkonkurranse i både normalbakke og stor bakke.

## Referanser


## Eksterne lenker
*
Giorgio Di Centa

**Giorgio Di Centa** (født 7. oktober 1972 i Tolmezzo i Italia) er en italiensk langrennsløper. Han vant to gullmedaljer under OL 2006 i Torino, på 4&nbsp;x&nbsp;10&nbsp;km&nbsp;stafett og på 50&nbsp;km fellesstart i fristil. Giorgio er bror av den olympiske gullvinneren Manuela.

Tidligere hadde Di Centa vunnet sølvmedalje på jaktstarten under VM 2005 og sølv på stafetten under OL 2002 i Salt Lake City. Han tok også bronsemedalje på 30&nbsp;km dobbel jaktstart i VM i 2009.

Han kom på delt fjerdeplass i verdenscupen i langrenn sesongen 2007/08, sammen med Tord Asle Gjerdalen. Hans eneste verdenscuppseier, fikk han da han vant 15&nbsp;km fri teknikk i Canmore i Canada 5. februar 2010.

Han la opp 1. mars 2015, etter VM 2015, men kom tilbake den 20. desember 2015 i verdenscupen i italienske Toblach.

### Sammenlagtresultater i verdenscupen i langrenn

## Referanser


## Eksterne lenker
*
Larisa Kurkina

**Larisa Nikolajevna Kurkina** (russisk: *Лариса Николаевна Куркина*, født 18. desember 1973 i Brjansk) er en russisk langrennsløper.

Hun var med på det russiske laget som tok sølvmedaljene under stafetten i VM på ski 2005, etter det norske vinnerlaget.

Året etter, under OL 2006 i Torino, gikk Russland til topps på stafetten, også denne gang med Kurkina på laget.

## Referanser


## Eksterne lenker
*
Natalja Baranova-Masalkina

**Natalja Ivanovna Baranova-Masalkina** (russisk *Наталья Ивановна Баранова-Масалкина*, født 25. februar 1975) er en russisk langrennsløper. Hun ble i 2002 utestengt i to år for bruk av erytropoietin (EPO).

Hun gikk på det russiske stafettlaget som tok gull under OL 2006 i Torino.

## Referanser


## Eksterne lenker
*
Jevgenija Medvedeva-Arbuzova

:*For kunstløperen med lignende navn se [[Jevgenija Medvedeva (kunstløper)]].*

**Jevgenija Vladimirovna Medvedeva-Arbuzova** (russisk *Евгения Владимировна Медведева-Арбузова*, født 4. juli 1976 i Kondopoga) er en russisk langrennsløper.

Hun var med på det russiske stafettlaget som tok sølv under VM 2005 i Oberstdorf.

Under OL 2006 i Torino tok hun bronsemedalje i skiathlon (7,5&nbsp;km klassisk + 7,5&nbsp;km fristil), og gikk på Russlands lag som tok gull på 4&nbsp;x&nbsp;5&nbsp;km stafett. Medvedeva-Arbuzova tok også sølv på 30&nbsp;km fristil, fellesstart under VM i 2009.

### Sammenlagtresultater i verdenscupen i langrenn

## Referanser


## Eksterne lenker
*
Wolfgang Loitzl

**Wolfgang Loitzl** (født 13. januar 1980 i Bad Ischl) er en tidligere østerriksk skihopper. Han har sju medaljer fra internasjonale mesterskap, hvorav seks i laghopp. Han bor i Bad Mitterndorf, Steiermark i Østerrike.

Under Ski-VM 2001 i Lahtis var han med på å ta medaljer i begge lagkonkurransene (gull i normalbakken og bronse i storbakken), og under VM i skiflyging 2004 i Planica var han med da tok Østerrike bronsemedaljene lagkonkurransen. Loitzl var under Ski-VM 2005 i Oberstdorf med på å forsvare laggullet fra normalbakken. Laget tok også gull i stor bakke, et gull som han var med på å forsvare under Ski-VM 2007 i Sapporo.

Under Ski-VM 2009 i Liberec tok han gull i normalbakke. Han var også med på å forsvare laggullet i storbakke. I 2010 var han med på laget som forvarte Østerrikes gull i lagkonkurransen under VM i skiflyging i Planica. Under Ski-VM 2013 i Val di Fiemme var han med på å forsvare laggullet i stor bakke.

Loitzl vant Hoppuken 2008/09 foran Simon Ammann. Han kom på andreplass i det første rennet og vant de tre siste. I det siste rennet fikk han tilsammen ni ganger 20 i stil for de to hoppene og han hoppet lengst i begge omgangene.

Utenom de sportslige prestasjonene huskes også Loitzl for et av de mest spektakulære fallene i hopphistorien da den ene hoppskoen hans satte seg fast i bommen da han skulle slippe seg ned ovarennet i Zakopane i 2004. Han mistet balansen og skled nedover mot hoppkanten, men klarte på akrobatisk vis å bremse farten tilstrekkelig til at han ikke raste utfor kanten. Etter at samtlige utøvere hadde satt utfor fikk han sjansen til å hoppe på nytt.


WolfgangLoitzl.jpg|Wolfgang Loitzl
Wolfgang Loitzl AUT.JPG|Loitzl gratuleres med gode hopp under prøve-VM i Holmenkollen, mars 2010
Mirna Jukic, Wolfgang Loitzl, Österr. Sportler des Jahres 2009 (1).jpg|Loitzl ble kåret til årets idrettsmann i Østerrike i 2009
Konkurs drużynowy mężczyzn na skoczni K-120 - Wolfgang Loitzl (2).jpg|Loitzl i svevet under Ski-VM 2013


### Sammenlagtplasseringer i verdenscupen

## Referanser


## Eksterne lenker
* 
* 
* Loitzl vant hoppuka til 20 i stil (Dagbladet)
Andreas Widhölzl

**Andreas Widhölzl** (født 1976) er en tidligere østerriksk skihopper, som for øyeblikket er hovedtrener for det østerrikske hopplandslaget.

I sesongen 1999/2000 kom han på andreplass, og to ganger (sesongene 1997/98 og 2002/03) har han kommet på tredjeplass i verdenscupen i hopp. Han vant Hoppuka i 1999-/2000-sesongen. I OL i 1998 tok han bronse i normalbakken, og i VM på ski 2005 var han med på å ta gull for Østerrike i lagkonkurransen i normalbakken.

I OL 2006 i Torino var han med på å sikre østerriksk gull i laghoppingen.

Widhölzl har to sølvmedaljer fra VM i skiflyging, som han tok både i 2000 og 2006.

Han mistet plassen på det østerrikske laget før 2007/08-sesongen, og fikk den ikke tilbake til tross for stor suksess i Kontinentalcupen. Han ble omsider tatt ut på det østerrikske laget til verdenscupfinalen i Planica i mars 2008, og etter at han ikke klarte å kvalifisere seg til det første rennet (de 30 beste i verdenscupen deltok i det siste rennet), valgte han å legge opp som skihopper.

Andreas Widhölzl er oppvokst i Fieberbrunn, Tirol, og representerte skiklubben der. Han bor nå i Mieming, Tirol sammen med sin kone og deres tre barn.

Høsten 2009 gav Andreas Widhölzl ut selvbiografien *Mein Höhenflug*. Forordet til biografien er skevet av den tyske hoppstjernen Martin Schmitt.

I slutten av november 2020 ble han smittet av COVID-19 sammen med Philipp Aschenwald og Gregor Schlierenzauer i etterkant av rennene i Wisła, og hele laget ble satt i karantene da de ankom Kuusamo. Som følge av dette sendte det østerrikske skiforbundet seks utøvere fra deres B-landslag som ble trent av den tidligere skihopperen Florian Liegl.

## Referanser


## Eksterne lenker
*
Belarusisk

**Belarusisk**, også kjent som **hviterussisk**, er et østslavisk språk som er i bruk i og omkring Belarus.

Standard belarusisk bruker det kyrilliske alfabetet med 32 bokstaver, hvorav 22 konsonanter og 10 vokaler. I tillegg brukes skilletegnet «'», som imidlertid ikke har status som bokstav og kun markerer at den forutgående konsonanten skal uttales uten palatalisering. Historisk har belarusisk også blitt skrevet ved hjelp av latinske og arabiske bokstaver. Det latinske alfabetet, lacinka, brukes fremdeles, særlig på enkelte nettsteder.

## Skriftspråk
### Det belarusiske alfabet, kyrillisk variant
Аа Бб Вв Гг Дд (ДЖдж ДЗдз) Ее Ёё Жж Зз Іі Йй Кк Лл Мм Нн Оо Пп Рр Сс Тт Уу Ўў Фф Хх Цц Чч Шш Ыы Ьь Ээ Юю Яя

Før 1933 hadde det belarusiske alfabetet i tillegg til bokstaven Ge (Гг) også bokstaven Ghe (Ґґ). Noen belarusiske lingvister ønsker å gjenoppta denne bokstaven, men forslaget har ennå ikke blitt tatt opp til offentlig vurdering.

### Det belarusiske alfabetet, latinsk variant
Aa Bb Cc Ćć Čč Dd (DŽdž DZdz) Ee Ff Gg Hh Ii Jj Kk Ll Łł Mm Nn Ńń Oo Pp Rr Ss Śś Šš Tt Uu Ŭŭ Vv Yy Zz Źź Žž

## Referanser


## Eksterne lenker
* 
* Belarussian - UCLA Language Materials Project, University of California Los Angeles (UCLA).
* Калита И. В. Современная Беларусь: языки и национальная идентичность. Ústí nad Labem, ISBN 978-80-7414-324-3, 2010, 300 s. s. 112-190.
* Engelsk-hvitrussisk ordliste
* Metrica of GDL
* Statutes of GDL
Septer

Et **septer** eller **scepter** (fra gresk *skeptron*, «stav») er en utsmykket stav som blir brukt som verdighetstegn av myndighetspersoner, særlig monarker. Ofte er et septer del av riksregalier. Septere er kjent siden oldtiden. De er gjerne av et edelt metall og har innsatte edelstener og andre ornamenter. 

## Liknende stavformede verdighetstegn
Andre staver brukt som verdighetstegn, er for eksempel bispestaver, marskalkstaver, militære kommandostaver og seremonielle staver brukt av herolder og andre. På samme måte bruker tamburmajoren tamburstokk når han leder korpset. Den tilsvarer forøvrig en dirigents slanke taktstokk.

## Septer i heraldikken

## Se også
* Was, verdighetsstav i Det gamle Egypt
* Merkurstav (hermesstav)
* Asklepiosstav
* Bispestav
* Kommandostav
* Marskalkstav
* Narresepter, parodisk herskerstav med hode av en narr
* Riksregalier

## Referanser


## Eksterne lenker
*
Østslaviske språk

De **østslaviske språk** består av 4 (SIL)-språk og dialekter talt i Øst-Europa; denne språkgruppen er en del av den slaviske språkfamilien.  Denne listen består av de enkelte språkene:

*Belarusisk språk
*Russisk språk
*Ruthensk språk
*Ukrainsk språk
Vilnia

**Vilnia** (litauisk: *Vilnel&#279;*) er en elv i Litauen. Kilden er nær bygda Vindži&#363;nai, 5 km sør for Šumskas, ved den litauisk-belarusiske grensen. Vilnia er 80 km lang og bekkenet dens dekker 624 km². I Vilnius løper den sammen med elva Neris.

## Eksterne lenker
*
Lancaster Gate undergrunnsstasjon

**Lancaster Gate undergrunnsstasjon** er en stasjon i Londons undergrunnsbane. Den ligger i kollektivsone 1, ved Bayswater Road i Bayswater, City of Westminster, og betjener Central-linjen. 

Stasjonen åpnet 30. juli 1900 som en del av *Central London Railway*, den nåværende Central-linjen. Den ligger i et nokså rolig boligområde med dyre boliger, og det er få av innbyggerne som bruker undergrunnsbanen, men det er flere hoteller i området som gir en del trafikk. 

Stasjonen har kun adgang til plattformene via heis. I 2006 ble stasjonen og heisene modernisert slik at tidligere problemer med heisene ble eliminert.

|}
## Eksterne lenker
* Lancaster Gate Underground Station Transport for London (Engelsk)
Martin Höllwarth

**Martin Höllwarth** (født 13. april 1974 i Schwaz, Tirol, Østerrike) er en tidligere østerriksk skihopper.

## Karriere

Martin Höllwarth var en av de første østerrikerne som hoppet med V-stil. I 1991 ble han juniorverdensmester i skihopping. Året etter fikk han sitt store gjennombrudd under OL i Albertville med tre sølvmedaljer: I normalbakken bak landsmannen Ernst Vettori (etter at Höllwarth hadde ledet etter første omgang), i storbakken bak finske Toni Nieminen og i lagkonkurransen (sammen med Ernst Vettori, Andreas Felder og Heinz Kuttin).

Deretter fulgte en del magre år for Höllwarth før han igjen etablerte seg i verdenstoppen med både OL- og VM-medaljer:

* Under OL i 1998 vant han bronse i lagkonkurransen sammen med Andreas Widhölzl, Reinhard Schwarzenberger og Stefan Horngacher.
* Under VM 1999 i Ramsau vant Höllwarth bronse i lagkonkurransen sammen med Andreas Goldberger, Stefan Horngacher og Andreas Widhölzl. 
* Under VM 2001 i Lahtis vant Höllwarth bronse i normalbakke, og både gull og bronse i lagkonkurransen sammen med Andreas Goldberger, Stefan Horngacher og Wolfgang Loitzl. Et par uker tidligere hadde Höllwarth opplevd bilulykken der hans daværende landslagstrener Alois Lipburger omkom på nært hold.
* Under VM 2005 i Oberstdorf i vant Höllwarth gull i begge lagkonkurransene, sammen med Wolfgang Loitzl, Andreas Widhölzl og Thomas Morgenstern.

Martin Höllwarth har dessuten vunnet 8 individuelle verdenscuprenn og har flere andre- og tredjeplasser. Han har også hatt verdensrekorden i skiflyging en kort stund. Med 196 meter var han den siste som satte verdensrekord under 200 meter (like før Toni Nieminen brøt drømmegrensen som førstemann).

Martin Höllwarth er oppvokst i Zillertal, og representerte skiklubben i Mayrhofen. Han bor nå i Mieming sammen med kona Alexandre og parets tre barn.

### Sammenlagtplasseringer i verdenscupen

## Referanser


## Eksterne lenker
*
Queensway undergrunnsstasjon

**Queensway undergrunnsstasjon** er en stasjon i Londons undergrunnsbane. Den ligger på hjørnet av Queensway og Bayswater Road i Bayswater, City of Westminster, rett ved grensen til Kensington and Chelsea. Stasjonen er i kollektivsone 1, og betjener Central-linjen. Hovedinngangen ligger i Queensway, men passasjerer som forlater stasjonen via heis blir ofte dirigert mot en egen utgang i Bayswater Road. Det er ingen rulletrapp på Queensway undergrunnsstasjon, men en stor heis og trapp med 123 trinn.

Stasjonen åpnet 30. juli 1900 under navnet *Queen's Road*, og fikk sitt nåværende navn 9. september 1946. 

|}
## Eksterne lenker
* Queensway Underground Station Transport for London (Engelsk)
Michael Neumayer

**Michael Neumayer** (født 15. januar 1979 i Bad Reichenhall, Bayern) er en tysk tidligere skihopper.

Han deltok på det tyske laget som tok sølv i laghopp, liten bakke, under VM 2005 i Oberstdorf. Han var også med på laget som tok bronse i VM i skiflyging 2006 i Kulm.

I nyttårsrennet i hoppuka 2008 i Garmisch-Partenkirchen tok han bronse. Han endte på tredjeplass sammenlagt, bak Janne Ahonen og Thomas Morgenstern. Under Vinter-OL 2010 i Vancouver var han med på Tysklands lag som tok sølv i lagkonkurransen.

Han satte tysk rekord i skiflygning ved å hoppe 231 meter i Vikersund i 2013.

Neumayer la opp som aktiv utøver etter 2015/16-sesongen.

### Sammenlagtplasseringer i verdenscupen

## Referanser


## Eksterne lenker
*